Ukraina armee teatas Telegrami vahendusel, kuidas Vene sõdurid järjekordselt oma barbaarsust ja ebainimlikkust demonstreerisid. Nimelt on hakatud pehmetesse mänguasjadesse miine peitma, võttes sellega tahtlikult sihikule abitud lapsed.
EBAINIMLIK ⟩ Vene väed peidavad miine ka mänguasjade sisse
Ukraina sõdurite teatel on «surmav kingitus» peidetud muu hulgas pehmetesse mänguasjadesse, mis paneb lapsed väga suurde ohtu.
Telegrami andmetel on miine leitud ka hukkasaanud sõdurite seest, ühishaudadest, koolidest ja haiglatest.
See on vaid üks näide sellest, kuidas Venemaa armee sõdurid Ukrainas igasuguseid piire ületavad.
Sõda mõjub Ukraina lastele äärmiselt laastavalt, sest paljud on kaotanud vanemad, kodud ja näinud kirjeldamatuid õudusi. Detsembris kirjutasime südantsoojendavast hetkest, kuidas Ukraina sõdurid püüdsid rindel elavate lastele pisutki rõõmu tuua.
Ukraina sõdurid riietasid end jõuluajale kohaselt pikkadesse mantlitesse ning jõuluvana habemetesse, värvisid jõuluvärvidega oma veoautod ning viisid Donetski oblastis Bahmutis sõjarindel elavatele lastele pühadekingitusi.
Loe pikemalt ja vaata videot SIIT!